দিল্লি কাণ্ডের জের,বাড়তি সতর্কতা কলকাতায়,জেলায়-জেলায় পুলিশকে নির্দেশিকা

কলকাতা: সোমবার সন্ধ্যায় দিল্লি বিস্ফোরণের (Delhi Blast) পর দেশের আটটি জায়গায় জারি করা হয়েছে হাই অ্যালার্ট (High Alert 8 Metro City)। কলকাতাতে জারি করা হয়েছে হাইঅ্যালার্ট। শহরজুড়ে নাকা চেকিং চলছে এবং পুলিশি নজরদারি বাড়ানো হয়েছে। বিশেষ করে হাওড়া স্টেশনসহ বিভিন্ন গুরুত্বপূর্ণ স্থানে নিরাপত্তা জোরদার করা হয়েছে। কলকাতা বিমানবন্দরের (Kolkata Airport) মুড়ে ফেলা হয়েছে নিশ্চিদ্র নিরাপত্তায়। সিআইএসএফএর পাশাপাশি এনএসেসিবিআই থানার পুলিশের টহলদারি। কলকাতা এয়ারপোর্ট আসা গাড়ি দাঁড় করিয়ে চলছে পুলিশের চেকিং।

দিল্লি বিস্ফোরণের পর রাজ্য পুলিশের তরফে সমস্ত জেলা পুলিশকে অ‍্যালার্ট করা হয়েছে। সমস্ত জেলার পুলিশ সুপার, কমিশনারেটকে সতর্ক ও নিরাপত্তার ক্ষেত্রে সজাগ থাকতে বলা হয়েছে। রেল পুলিশের তরফেও সতর্কতা জারি করা হয়েছে। শিয়ালদহ (Sealdah Station), কলকাতা স্টেশন, হাওড়া, সাঁতরাগাছি, খড়গপুর, আসানসোল, বর্ধমান, মালদহ, এনজেপি ও আলিপুরদুয়ার স্টেশনে বাড়তি নজরদারির নির্দেশ দেওয়া হয়েছে। হাওড়া স্টেশনে নাকা চেকিং চলছে। গতকাল দিল্লি লালকেল্লা এলাকায় বিস্ফোরণের জেরে হাই অ্যালার্ট করা হয়েছে দেশের বিভিন্ন প্রান্তে। হাওড়া স্টেশন (Howrah Junction Railway Station) নজরদারি।

আরও পড়ুন: দিল্লি কাণ্ডে যোগ কাশ্মীরি চিকিৎসকের? প্রকাশ্যে এল ছবি

দিল্লি বিস্ফোরণ কাণ্ডের জের,দক্ষিণেশ্বর মেট্রো স্টেশনজুড়ে কড়া নিরাপত্তা,নামল রাজ্য পুলিশের সশস্ত্র বাহিনী ও দক্ষিণেশ্বর থানার পুলিশ। দিল্লিতে বিস্ফোরণ কাণ্ডের পর দেশের বিভিন্ন গুরুত্বপূর্ণ রাজ্যে হাই অ্যালার্ট জারি করা হয়েছে। আর সেই হাই অ্যালার্ট জারি হওয়ার পর দক্ষিণেশ্বর মেট্রো স্টেশনে (Dakshineswar Metro Station) পুলিশের কড়া নিরাপত্তা ব্যবস্থা। ব্যারাকপুর পুলিশ কমিশনারেটের সশস্ত্র বাহিনী ও দক্ষিণেশ্বর থানার পুলিশ দক্ষিণেশ্বর মেট্রো স্টেশন এর ভেতরে এবং বাইরে তল্লাশি চালানোর পাশাপাশি দক্ষিণেশ্বর রেল স্টেশনেও নজরদারি চালাচ্ছে।।গোটা দক্ষিণেশ্বর মন্দির,মেট্রো স্টেশন ও রেল স্টেশন কড়া নিরাপত্তায় মুড়ে ফেলা হয়েছে

অন্য খবর দেখুন