প্রকাশ্যে দিল্লি বিস্ফোরণের মূল চক্রী উমরের শেষ ভিডিও বার্তা

নয়াদিল্লি: ‘আত্মঘাতী বোমারুদের (Suicidal Attack) নিয়ে সমাজে ভ্রান্ত ধারণা রয়েছে’! দিল্লিতে বিস্ফোরণের আগে উমরের ভিডিও প্রকাশ্যে। ভিডিওতে দেখা গিয়েছে একটি ঘরে কালো টি শার্ট পরে ক্যামেরার সামনে বসে দিল্লি বিস্ফোরণকাণ্ডের (Delhi Red Fort Blast) মূল চক্রী তথা চিকিৎসক উমর-উন-নবি (Red Fort Blast Accused Umar Un Nabi)। চোখে-মুখে অদ্ভুত একটা শান্তভাব। খুব ধীরস্থির ভাবে বলা শুরু করলেন তিনি। ‘অ্যাকসেন্টেড’ ইংরাজিতে। আত্মঘাতী বোমারু নিয়ে যে সমাজের ভ্রান্ত ধারণা রয়েছে, সাধারণ বোমা বিস্ফোরণের সঙ্গে আত্মঘাতী বোমার কতটা ফারাক, কেন আত্মঘাতী বোমারু বানানো হয়, সেই ব্যাখ্যা দিয়েছেন। ভিডিওতে তাকে বলতে শোনা গিয়েছে, আসলে তাঁরা আত্মঘাতী বোমারু নন। তাঁরা আসলে ইসলামের এক এক জন শহিদ। তদন্তকারীদের অনুমান, ভিডিওটি হয়তো বিস্ফোরণের আগেই বানানো হয়েছে, যেখানে উমরকে আত্মঘাতী হামলার (Suicidal Attack) পক্ষে ব্যখ্যা দিতে শোনা গিয়েছে।

পেশায় ডাক্তার ছিলেন উমর উন-নবি। জানা যাচ্ছে দীর্ঘদিন ধরেই তিনি চরমপন্থী ভাবধারায় জড়িয়ে পড়েছিলেন। তদন্তকারীরা বলছেন, হামলার ঠিক আগে তিনি নিজের মোবাইলে একটি ভিডিও বার্তা রেকর্ড করেন উমর (Red Fort Blast Accused Umar Un Nabi)। এতে তিনি আত্মঘাতী হামলার বিষয়টিকে ‘ভুল বোঝা হয়েছে’ বলে দাবি করেন। অর্থাৎ, এই ধরনের হামলাকে সমর্থনযোগ্য কাজ হিসেবে দেখানোর চেষ্টা করেছিলেন তিনি। এই ভিডিও বার্তার মাধ্যমে আরও অনেকে প্রভাবিত করার প্রয়াসও হতে পারে।

আরও পড়ুন: হাসিনাকে ফেরত চাইল ঢাকা, জবাব দিল নয়াদিল্লি

ভিডিওতে উমরকে বেশ শান্ত গলায় কথা বলতে দেখা যায়। উমরের কণ্ঠে ‘মার্টারডম অপারেশন’-এর কথাও উঠে এসেছে আত্মঘাতী বোমারু সম্পর্কে বিশ্লেষণ করতে গিয়ে। তিনি বলেন, অনেক সময় সমাজ কিছু বিষয়কে ভুলভাবে বিচার করে। আত্মঘাতী হামলা নাকি তেমনই এক বিষয়! তাঁর মতে, হামলাগুলিকে দেখা হয়, তা সঠিক নয়। যখন তাদের বলা হয় আত্মঘাতী বোমারু হতে হবে তখন তাদের কঠিন মানসিক পরিস্থিতি থাকে। আত্মঘাতী হামলার সবচেয়ে বড় সমস্যা হল, যখন কোনও ব্যক্তি এটা মেনে নেন যে, তাঁর মৃত্যু একটি নিশ্চিত সময়, নিশ্চিত স্থানে হবে, তখন তাঁকে একটি ভয়ানক মানসিক পরিস্থিতির মধ্যে দিয়ে যেতে হয়। তখন তিনি এটাই মেনে চলেন যে, মৃত্যুই তাঁর একমাত্র গন্তব্য। একটা বিশেষ লক্ষ্যে, বিশেষ পরিস্থিতির মধ্যে তাঁকে মৃত্যুবরণ করতে হয়। আর তাঁকে শুধু আত্মঘাতী বোমারু বলেই দাগিয়ে দেওয়ার চেষ্টা হয়। আর এখানেই আত্মঘাতী বোমারু বা হামলা নিয়ে ভুল ধারণা সমাজের। তাসলে সে এক জন শহিদ।’’ উমরের এই ভিডিও প্রকাশ্যে আসার পরই হুলস্থুল পড়ে গিয়েছে।

তদন্তকারীদের সন্দেহ, বিস্ফোরণের আগে এই ভিডিয়ো করেছিলেন উমর। আর এই ভিডিওর মাধ্যমে মগজধোলাইয়ের চেষ্টা করা হয়েছিল। উমর উন নবি কেন চিকিৎসা পেশা ছাড়েন, কীভাবে তিনি এই পথে জড়িয়ে পড়েন, তা জানতে তাঁর পুরনো যোগাযোগ ও অনলাইন কার্যকলাপ খতিয়ে দেখা হচ্ছে। প্রাথমিক তদন্তে উঠে এসেছে, তিনি দীর্ঘদিন ধরে বিভিন্ন উগ্রপন্থী প্রচারমূলক কনটেন্ট দেখতেন এবং গোপনে তা প্রচারও করতেন।

দেখুন ভিডিও