দিল্লির বিস্ফোরণের জায়গা থেকে ৪২টি নমুনা সংগ্রহ করল ফরেনসিক টিম

নয়াদিল্লি: সোমবার সন্ধ্যায় বিস্ফোরণে কেঁপে ওঠে ভিড়ে ঠাসা লালকেল্লা (Red Fort) চত্বর। লালকেল্লা এই নিয়ে তিনবার সাক্ষী রইল বিস্ফোরণের। প্রায় এক দশক পর দিল্লি (Delhi Blast) তে জঙ্গি হামলা হয়েছে। বাজার থেকে হাইকোর্ট, কনট প্লেস থেকে কাশ্মীরি গেট, দিল্লির কোনও জায়গাই বাদ যায়নি। গত তিন দশকে দিল্লিতে বেশ কয়েকটি ছোট-বড় বিস্ফোরণ। সব ধরণের নাশকতার পিছনেই জঙ্গি- যোগ ! লালকেল্লার সামনের বিস্ফোরণে এখনও পর্যন্ত যেটুকু তদন্ত হয়েছে, তাতে নিষিদ্ধ সংগঠন জইশ-ই-মহম্মদ এবং আনসার গজওয়াত-উল-হিন্দের ষড়যন্ত্রের আভাস পাওয়া যাচ্ছে। দিল্লির লালকেল্লা মেট্রো স্টেশনের কাছে বিস্ফোরণের জায়গা থেকে মঙ্গলবার রাত পর্যন্ত ৪২টি নমুনা জোগাড় করেছেন ফরেনসিক বিশেষজ্ঞরা। তদন্তকারী সংস্থার একাংশ মনে করছে, দিল্লি ও ফরিদাবাদের দুই ঘটনার মধ্যে গভীর সম্পর্ক রয়েছে। বুধবার সকাল থেকেই দেশের বেশ কিছু জায়গায় তল্লাশি চালানো হচ্ছে।

জনাকীর্ণ বাজার এলাকা থেকে হাইকোর্ট, দিল্লির কোনও জায়গাই বাদ যায়নি গত ৩০ বছরে। সোমবার সন্ধ্যায় দিল্লির লাল কেল্লার কাছেই একটি গাড়িতে তীব্র বিস্ফোরণ। এই বিস্ফোরণের অভিঘাত এত তীব্র ছিল যে আরও ২০টি গাড়িতে আগুন ধরে যায়। মৃত্যুও হয়েছে একাধিক। আহত বহু। গত তিন দশকে দিল্লিতে বেশ কয়েকটি ছোট-বড় বিস্ফোরণ ঘটেছে। কোনওটা ভয়াবহ, কোনও বিস্ফোরণ ততটা ক্ষতি করে নি। কিন্তু সব ধরণের নাশকতার পিছনেই জঙ্গি-যোগের প্রশ্ন বড় ভাবে উঠে এসেছে। নজর দেওয়া যাক দিল্লির বুকে ঘটে সেই সব বিস্ফোরণের দিকে। দিল্লিতে বিস্ফোরণের ঘটনায় আরও এক ডাক্তারকে আটক করলেন তদন্তকারীরা। বুধবার সকালে দক্ষিণ কাশ্মীর থেকে ডাঃ তাজামুল আহমেদ মালিককে আটক করা হয়। তাজামুল কুলগামের বাসিন্দা। শ্রীনগরের এসএইচএমএস হাসপাতালে কর্মরত তিনি।

আরও পড়ুন: দিল্লি মেট্রোতে আরও কড়া নিরাপত্তা, ব্যস্ততম স্টেশন কাশ্মীরি গেটে কড়া পাহারা

দিল্লির লালকেল্লা মেট্রো স্টেশনের (Lal Quila Metro Station) কাছে বিস্ফোরণের জায়গা থেকে মঙ্গলবার রাত পর্যন্ত ৪২টি নমুনা জোগাড় করেছেন ফরেনসিক বিশেষজ্ঞরা। সোমবার সন্ধ্যায় বিস্ফোরণের কিছুক্ষণ পর থকে নমুনা জোগাড় করতে শুরু করেন বিশেষজ্ঞরা। বুধবার সকালে একটি সূত্রে জানা গিয়েছ, জোগাড় করা নমুনার মধ্য়ে রয়েছে আই-২০ গাড়ির টায়ার, chassis, সিএনজি সিলিন্ডার, বনেটের অংশ, দু’টি কার্তুজ, ছেঁড়া জামাকাপড়, জুতো, রক্ত, রাসায়নিকও। আজ ওই সব নমুনা পরীক্ষার কাজ শুরু হবে।

অন্যদিকে লালকেল্লা বিস্ফোরণের ঘটনায় জম্মু-কাশ্মীর পুলিশ হরিয়ানার মিওয়াত থেকে মৌলবী ইশতিয়াককে বুধবার আটক করেছে। শ্রীনগর নিয়ে যাওয়া হয়েছে ইশতিয়াককে। সূত্রের খবর, ওই মৌলবী ফরিদাবাদের আল ফালাহ বিশ্ববিদ্য়ালয়ের ক্য়াম্পাসে থাকছিলেন। তাঁর ঘর থেকেই আড়াই হাজার কেজি অ্যামোনিয়াম নাইট্রেট, পটাশিয়াম ক্লোরেট এবং সালফার উদ্ধার হয়েছিল। জিজ্ঞাসাবাদ করা হচ্ছে মৌলবী ইশতিয়াককে। বুধবার সকাল থেকেই দেশের বেশ কিছু জায়গায় তল্লাশি চালানো হচ্ছে। এ দিন সারা দেশে ২০০-র বেশি জায়গায় তল্লাশি চলছে। উত্তরপ্রদেশ, দিল্লি, হরিয়ানা, পাঞ্জাব, রাজস্থান, জম্মু-কাশ্মীর জুড়ে তল্লাশি চালানো হচ্ছে বলে সূত্রের খবর।

অন্য খবর দেখুন