দিল্লি-কাণ্ডে এনআইএ-র হাতে গ্রেফতার উমরের ‘সঙ্গী’ দানিশ

ওয়েব ডেস্ক: দিল্লি-কাণ্ডে গ্রেফতার উমরের ‘সঙ্গী’ (Delhi Blast Co-Accused Arrested) জসির বিলাল ওয়ানি ওরফে দানিশকে গ্রেফতার করেছে এনআইএ (NIA)। জানা গিয়েছে, এই দানিশের মগজ ধোলাই করেছিল উমর। শ্রীনগরে গিয়ে এনআইএ-এর একটি প্রতিনিধি দল প্রথমে আটক করে তাঁকে। তদন্তকারীদের সূত্রে জানা গিয়েছে, দিল্লি বিস্ফোরণ-কাণ্ডে দানিশ উমরের অন্যতম সঙ্গী বলেই। সেই তথ্যের ভিত্তিতেই অভিযান। আটক করা হয় উমরের ‘সঙ্গীকে’।

দিল্লি বিস্ফোরণের ঘটনায় উমরের সঙ্গে বসে এই হামলা ছক কষেছিলেন তিনি। শুধু তা-ই নয়, দানিশ নিজেও একজন আত্মঘাতী জঙ্গি হিসাবেই নামার সিদ্ধান্ত নিয়েছিলেন। দানিশ নাকি উমরকে বলেছিল, তার পরিবারের আর্থিক স্থিতি ভালো নয় এবং ইসলামে আত্মঘাতী হওয়া ‘হারাম’। অন্যদিকে দিল্লিতে বিস্ফোরণের আগে উমরের ভিডিও প্রকাশ্যে এসেছে। চিকিৎসক উমর-উন-নবি (Red Fort Blast Accused Umar Un Nabi)। চোখে-মুখে অদ্ভুত একটা শান্তভাব। খুব ধীরস্থির ভাবে বলা শুরু করলেন তিনি। ‘আত্মঘাতী বোমারু নিয়ে যে সমাজের ভ্রান্ত ধারণা রয়েছে, সাধারণ বোমা বিস্ফোরণের সঙ্গে আত্মঘাতী বোমার কতটা ফারাক, কেন আত্মঘাতী বোমারু বানানো হয়, সেই ব্যাখ্যা দিয়েছেন। ভিডিওতে তাকে বলতে শোনা গিয়েছে, আসলে তাঁরা আত্মঘাতী বোমারু নন। তাঁরা আসলে এক এক জন শহিদ। এই আবহে ফের স্পষ্ট হল, সঙ্গীরা ধরা পড়ায় মরিয়া হয়ে তড়িঘড়ি এই আত্মঘাতী হামলা চালিয়েছিল উমর।

আরও পড়ুন: প্রকাশ্যে দিল্লি বিস্ফোরণের মূল চক্রী উমরের শেষ ভিডিও বার্তা

উমরের সঙ্গে কীভাবে আলাপ হয় দানিশের? বিস্ফোরণের ঘটনায় তাঁর ভূমিকাই বা কী ছিল? তদন্তকারীরা তা জানতে মরিয়া। ইতিমধ্যেই দানিশকে দফায় দফায় জেরা করছেন তদন্তকারীরা। তদন্তকারীদের দানিশ জানিয়েছেন, কাশ্মীরের একটি মসজিদে উমরের সঙ্গে আলাপ হয় তাঁর। সেই থেকে ঘনিষ্ঠতা বাড়ে তাঁদের মধ্যে। এরপর উমরই তাঁর মাথায় ‘জিহাদের স্বপ্ন বুনতে’ শুরু করেন। উমরের কথাতেই, নিজেকে আত্মঘাতী হামলার জন্য মানসিকভাবে প্রস্তুত করতে শুরু করেন দানিশ। সে ড্রোন, রকেটের মতো মারণাস্ত্র বানাতে পটু। এমনকি, দিল্লি বিস্ফোরণ কাণ্ডেও সেই মারণাস্ত্র তৈরি করেছিল দানিশ। তুলে দিয়েছিল উমরের হাতে। তবে ছেলে বিরুদ্ধে জঙ্গি-যোগের অভিযোগ উঠতেই গায়ে আগুন লাগিয়ে আত্মহত্য়া করেছেন দানিশের বাবা।

অন্য খবর দেখুন