তদন্তকারীদের হাতে বিস্ফোরক তথ্য, সিরিয়াল ব্লাস্টের পরিকল্পনা ছিল?

নয়াদিল্লি: বাবরি ধ্বংসের বদলা (Babri Masjid Demolition)! ৬ ডিসেম্বর (Serial Blast 6th December) ধারাবাহিক বিস্ফোরণের ছক কষেছিল দিল্লি কাণ্ডের মূল পাণ্ডা উমর (Delhi Case Accused Umar)। বাবরি মসজিদ ধ্বংসের বর্ষপূর্তিতে বড়সড় হামলার ছক ছিল। গ্রেফতার হওয়া চিকিৎসকদের জেরা করে এমনই বিস্ফোরক তথ্য জানতে পেরেছেন তদন্তকারীরা। আগামী ৬ ডিসেম্বর বাবরি মসজিদ ধ্বংসের ৩৩ বছর পূর্তি। ওই সময়েই ধারাবাহিক বিস্ফোরণের ছক কষেছিল উমর নবি।

দিল্লি বিস্ফোরণ কাণ্ডের মূল অভিযুক্ত মুজাম্মিলকে জিজ্ঞাসাবাদের পর মিলছে বিস্ফোরক তথ্য। জানা যাচ্ছে, সাধারণতন্ত্র দিবসেই বিস্ফোরণের পরিকল্পনা ছিল আততায়ীদের। জানা গিয়েছে, বাবরি মসজিদ ধ্বংসের ‘বদলা’ নিতেই জইশের ‘হোয়াইট কলার মডিউল’ সিরিয়াল ব্লাস্টের ছক কষেছিল। ধৃতরা এনআইএ-র জেরায় স্বীকার করেছে। আগামী ৬ ডিসেম্বর, বাবরি মসজিদ ধ্বংসের দিনই দিল্লির ৬ জায়গায় বিস্ফোরণ (Serial Blast 6th December) ঘটানোর পরিকল্পনা ছিল। ধৃতরা জানিয়েছে, বাবরি মসজিদ ধ্বংসের বদলা নিতেই এই দিনটা বাছাই করেছিল তারা।

আরও পড়ুন:তদন্তকারী সংস্থার হাতে উমর ও মুজাম্মিলের ডায়েরি, কী তথ্য মিলল?

জেরায় আরও জানা গিয়েছে যে গোটা সন্ত্রাস পরিকল্পনা বাস্তবায়িত করতে ধাপে ধাপে বিস্তারিত প্ল্যান কষেছিল তারা। গোয়েন্দা সূত্রে জানা গিয়েছে, যে কোন পাঁচ দফার ছক তৈরি করা হয়েছিল। জইশ-ই-মহম্মদ এবং আনসার গাজওয়াত-উল–হিন্দের সঙ্গে যোগ থাকা সন্ত্রাসবাদী মডিউল তৈরি করা। আইইডি বা বিস্ফোরক তৈরির জন্য কাঁচামাল সংগ্রহ করা। হরিয়ানার নুহ এবং গুরুগ্রাম থেকে কাঁচামাল এবং অস্ত্রশস্ত্র জোগাড়ের পরিকল্পনা ছিল। ভয়ংকর রাসায়নিক বিস্ফোরক (Chemical IED) তৈরি করা। যে জায়গাগুলিতে হামলা চালানোর কথা ভাবা হচ্ছে, সেটা রেকি করা। জঙ্গিদের মধ্যে বিস্ফোরক সরবরাহ করা। দিল্লি ও ন্যাশনাল ক্যাপিটাল রিজিয়নের (এনসিআর) ছ’টি জায়গায় বিস্ফোরণ ঘটানো।

১০ নভেম্বর দিল্লির লালকেল্লার (Red Fort) কাছে ভয়াবহ বোমা হামলার তদন্তে বড় ধরনের তথ্য বেরিয়ে এসেছে। বুধবার গভীর রাতে পুলিশ এবং ফরেনসিক দল নিশ্চিত করেছে, বিস্ফোরক ভর্তি হুন্ডাই i20 গাড়ির চালক জঙ্গি চিকিৎসক উমর মহম্মদ। বিস্ফোরণকাণ্ডে ফের প্রকাশ্যে চাঞ্চল্যকর তথ্য। চিকিৎসক মুজাম্মিল শাকিল ও বিস্ফোরণের মাস্টারমাইন্ড উমর-উন-নবির ডায়েরির হদিশ পেল পুলিশ (Police)। ডায়েরিতে সাঙ্কেতিক ভাষায় লেখা বহু তথ্য। সঙ্কেত ডিকোড করলে আঁচ মিলতে পারে জঙ্গিদের গোপন পরিকল্পনার, এমনটাই জানা গিয়েছে। সূত্রের খবর, ডায়েরিতে ৮ থেকে ১২ নভেম্বরের বিশেষ উল্লেখ ছিল। ওই ডায়েরিতেই রয়েছে ২৫ জনের নাম। দলের বাকিরা কোথায়? চলছে খোঁজ। এই ২৫ জনের বেশিরভাগ জম্মু-কাশ্মীর এবং ফরিদাবাদের বাসিন্দা। তদন্তকারীদের অনুমান, বেশ কয়েকদিন ধরেই সন্ত্রাসের পরিকল্পনা করছিল অভিযুক্তরা। দিল্লি পুলিশ সূত্রে খবর, ধারাবাহিক বিস্ফোরণের ষড়যন্ত্র করেছিল ৮ জন। চারটি শহরে একই সময়ে বিস্ফোরণের পরিকল্পনা ছিল। ২ জন করে চারটি দলে ভাগ হয়ে বিস্ফোরণের ছক জঙ্গিদের।

দেখুন ভিডিও